سوسیولوگ و سیاست‌بیلیمچی پروفسور دکتر شریف ماردین (90)، ایستانبولدا بیر مدت‌دیر معا‌لیجه گؤردوگو اؤزل بیر خسته‌خانادا آخشام ساعات‌لاریندا حیاتینی ایتیردی.
ماردینین جنازه‌سی بو گون یئنی‌کؤی مسجیدینده گون‌اورتا واختی قیلینا‌جاق جنازه نامازی‌نین آردین‌دان تورپاغا وئریله‌جک.
ماردین، 1927.جی ایلده ایستانبولدا آنا‌دان اولدو. گالاتاسارای مکتبینده باشلادیغی اورتا اؤیرتیمینی آمریکادا باشا چاتدیردی. ایستانفورد اونیورسیته‌سی سیاسی بیلیم‌لر فاکولته‌سی ماذونیتی‌نین آردیندان لیسانس اوستو تحصیلینی جان هاپکینز اونیورسیته‌سینده آلدی. 1954ده سیاسی بیلیملر فاکولته‌سینه گیرن ماردین، دکتراسینی استانفورد اونیورسیته‌سینده تاماملادی. 1969دا ایسه پروفسور اولدو.
آنکارا اونیورسیته‌سینده 13 ایل خوجالیق ائتدیک‌دن سونرا بوغازایچی اونیوئرسیته‌سینده اقتصادی اداری بیلبم‌لر فاکولته‌سی‌نین قوروجو رئیسلیگی وظیفه‌سینی و سوسیولوژی بؤلومو یاشقانلیغینی ائتدی. داها سونرا تخمینا 13 ایل واشینگتون‌داکی آمریکان اونیورسیتی‌ده ایسلام آراشدیرما‌لاری مرکزی باشقانلیغینی یئریتدی.
سونرا تورکیه‌یه گله‌رک چالیشما‌لارینی سابانجی اونیورسیته‌سینده داوام ائتدیردی.
پروفسور دوکتور شریف ماردین، ان سون ایستانبول شهر اونیورسیته‌سی‌نین اینسان و توپلوم بیلیم‌لری فاکولته‌سی اؤیرتیم اویه‌سی وظیفه‌سینده ایشلییردی.
